**DĖL LĖŠŲ SKYRIMO**

2016 m. gruodžio 27 d. Nr. DĮV-1847

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.2 ir 5.3 papunkčiais, atsižvelgdamas į Klaipėdos apygardos probacijos tarnybos 2016 m. gruodžio 14 d. prašymą Nr. I -655 „Dėl tarpinstitucinio bendradarbiavimo“, Pajūrio miestelio bendruomenės pirmininkės Stasės Sėrapinienės 2016 m. gruodžio 16 d. prašymą Nr. 11, Kyokushin karatė klubo „Taurus“ 2016 m. lapkričio 24 d. prašymą ir Šilalės Šv. Pranciškaus Asyžiečio parapijos klebono kan. dr. Algio Genučio 2016 m. gruodžio 21 d. prašymą „Dėl dalies naujai tveriamos šventoriaus tvoros išlaidų padengimo“:

1. S k i r i u lėšas iš Šilalės rajono savivaldybės administracijai patvirtintos Savivaldybės veiklos programos (Nr.1), iš viso – 4 245,36 Eur:

1.1. Klaipėdos apygardos probacijos tarnybos Šilalės probacijos skyriui – 900,0 Eur (padengti specialiųjų priemonių (narkotesterių ir kt.) įsigijimo išlaidų dalį);

1.2. Pajūrio miestelio bendruomenei – 1 445,36 Eur (padengti sporto salės komunalinių paslaugų (šildymo) išlaidas);

1.3. Tauragės sporto klubui „Taurus“ – 400,0 Eur (padengti klubo „Taurus“ Šilalės skyriaus sporto inventoriaus įsigijimo išlaidų dalį);

1.4. Šilalės Šv. Pranciškaus Asyžiečio parapijai – 1 500,0 Eur (padengti naujos šventoriaus tvoros aptvėrimo išlaidų dalį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

SUDERINTA SUDERINTA SUDERINTA SUDERINTA

Savivaldybės meras Buhalterinės apskaitos Teisės ir viešosios tvarkos skyriaus Teisės ir viešosios tvarkos skyriaus

skyriaus vedėja kalbos tvarkytoja vyr. specialistė

Jonas Gudauskas Ona Bubelaitė Aldona Špečkauskienė Regina Kvederienė

2016-12- 2016-12- 2016-12- 2016-12-

Parengė

Finansų skyriaus

vedėja

Danguolė Vėlavičiutė

2016-12-23